



ИНФОРМАЦИЈА ЗА ЗАШТИТА И ОБРАБОТКА НА ЛИЧНИТЕ ПОДАТОЦИ ВО РАМКИТЕ НА КОНКУРСОТ „ЖЕНИ ПРЕТПРИЕМАЧИ“

I. Одговорен за личните податоци

[bookmark: _Hlk244594840]Во согласност со одребите од Законот за заштита на личните податоци (,,Служебен весник на Република С.Македонија бр.42/20, 294/21 и 101/25), за цели на пријавување на конкурсот организиран од Туркије Халк Банкаси АШ (Банката) преку веб страницата на Халк Банка АД Скопје, Контролор на овие податоци е Халк Банка АД Скопјe ул.Водњанска бр.1/2 Скопје. Халк Банка АД Скопје преку веб страницата www.halkbank.mk, овозможува пријавување на заинтересираните учесници на конкурсот, а понатаму ќе ги обработува податоците кои се доставени од Туркије Халк Банкаси АШ согласно правилата и условите кои се прифатени од учесниците и информациите навдени подолу во овој документ. По завршувањето на предвидените активности од објавениот конкурс овие податоци ќе бидат избришани од евиденцијата на Халк Банка АД Скопје, освен доколку не постои законски основ за чување или Ваша дадена согласност за чување и обработка на овие лични податоци за идни маркетинг активности. За оваа обработка и остварување на правата од Законот за заштита на личните податоци може да поднесете барање на privacy.officer@halkbank.mk. Халк Банка АД Скопје и Туркије Халк Банкаси АШ доколку е потребно ќе соработуваат при остварувањето на Вашите права од Законот за заштита на личните податоци. Повеќе информации за начинот на  остварување на Вашите права може да прочитате во Политика за приватност.

Согласно Законот за заштита на личните податоци бр. 6698 (Законот), Вашите лични податоци ќе бидат обработувани од страна на Туркије Халк Банкаси АШ (Банката), во својство на Одговорен за личните податоци, на начин наведени подолу.


II. Цели и правни основи за обработка на личните податоци

Вашите лични податоци, кои Банката ги собира и кои спаѓаат во категориите податоци за идентификација, контакт-податоци, финансиски податоци, податоци за професионално искуство, податоци од визуелни и аудио записи, како и други податоци, се обработуваат во согласност со политиките на Банката, за целите и врз правните основи наведени подолу.

	Категорија на лични податоци
	Цел на обработката
	Правна основа за обработка на личните податоци

	· Идентификациски податоци
(Име-презиме, ЕМБГ на Р.Т., даночен број, датум на раѓање) 
· Контакт
(Телефонски број, адреса на електронска пошта, адреса на живеење/седиште, адреса на веб-страница, профили на социјалните мрежи што се користат за продажба и маркетинг)
· Финансиски податоци
(Нето-продажба, продажба во странство, нето-добивка, грантови и финансиска поддршка)
· Работно искуство
(Област на дејност, опис на дејноста, професионално звање, податоци за работното место и работниот ангажман, степен на образование, работно искуство во секторот, датум на основање, име на брендот)
· Визуелни и аудио записи
(Фотографии и видео материјали)
· Останати податоци

	· Овозможување учество на жените претприемачи на Конкурсот
· Утврдување на победничките меѓу жените претприемачи кои учествуваат на Конкурсот
	· Обработката на личните податоци е неопходна за остварување, користење или заштита на одредено право
· Обработката на личните податоци на договорните страни е неопходна за склучување или извршување на договорот меѓу нив


	· Идентификациски податоци
(Име-презиме, ЕМБГ на Р.Т., даночен број, датум на раѓање) 
· Контакт
(Телефонски број, адреса на електронска пошта, адреса на живеење/седиште, адреса на веб-страница, профили на социјалните мрежи што се користат за продажба и маркетинг)
· Финансиски податоци
(Нето-продажба, продажба во странство, нето-добивка, грантови и финансиска поддршка)
· Работно искуство
(Област на дејност, опис на дејноста, професионално звање, податоци за работното место и работниот ангажман, степен на образование, работно искуство во секторот, датум на основање, име на брендот)
· Визуелни и аудио записи
(Фотографии и видео материјали)
	· Спроведување и завршување на процесите на комуникација
· Спроведување и завршување на активностите поврзани со корпоративната комуникација и организацијата на настани.

	· Обработката на личните податоци на договорните страни е неопходна за склучување или извршување на договорот меѓу нив
· Легитимен интерес на одговорниот за личните податоци, под услов да не се повредуваат основните права и слободи на лицето на кое се однесуваат личните податоци.


	· Идентификациски податоци
(Име-презиме, ЕМБГ на Р.Т., даночен број, датум на раѓање) 
· Контакт
(Телефонски број, адреса на електронска пошта, адреса на живеење/седиште, адреса на веб-страница, профили на социјалните мрежи што се користат за продажба и маркетинг)
· Визуелни и аудио записи
(Фотографии и видео материјали)
	· Следење на правните работи и обезбедување на усогласеност на активностите со важечките законски прописи
· Спроведување на постапките поврзани со барања, приговори и поплаки
· Доставување информации до овластени лица, институции и организации
· Спроведување на активностите за известување, чување и архивирање на податоците.

	· Да е изрично предвидено со закон;
· Да биде неопходно за исполнување на законска обврска;
· Обработката на личните податоци да биде неопходна за остварување на легитимните интереси на Банката, во својство на одговорен за личните податоци, под услов со тоа да не се повредуваат основните права и слободи на лицето на кое се однесуваат личните податоци.

	· Идентификациски податоци
· Контакт 
· Работно искуство
· Визуелни и аудио записи
(Фотографии и видео материјали)
	· Упатување благодарност до учесниците, нивно поканување на настани, информирање за развојот на тековните проекти, исполнување на нивните посебни барања доколку постојат, честитање родендени, празници и други посебни пригоди, користење на податоците во процесите на изготвување извештаи и испраќање честитки и добри желби, спроведување анкети за задоволството на учесниците, вршење аналитички истражувања, маркетинг на нови и персонализирани производи и услуги, спроведување програми за лојалност, како и планирање активности поврзани со рекламирање, промоција, доставување понуди, попусти и кампањи.
	· Изрична согласност

· Легитимен интерес на одговорниот за личните податоци, под услов да не се повредуваат основните права и слободи на лицето на кое се однесуваат личните податоци.


	· Податоци од визуелни и аудио записи

(Видеозаписи, фотографии и аудиоснимки, како и презентациски материјали)
	· Фотографирање и/или видеоснимање од страна на Банката, како и умножување, користење, дистрибуција и објавување на креираните фотографии и видеозаписи.
· Снимање и евидентирање на личните податоци во форма на визуелни и аудио записи во рамките на настанот, како и споделување на овие материјали за промотивни и рекламни цели преку интерните известувања на Банката, официјалната веб-страница, дигиталните канали и профилите на Банката на социјалните мрежи.
	· Обработката на личните податоци да биде неопходна за остварување на легитимните интереси на Банката, во својство на одговорен за личните податоци, под услов со тоа да не се повредуваат основните права и слободи на лицето на кое се однесуваат личните податоци.

· Изрична согласност



III. Пренос на обработените лични податоци

	Лица/институции и организации на кои им се пренесуваат личните податоци
	Цели на преносот на личните податоци

	· Државни органи и институции, како и судски органи овластени со закон да бараат и добиваат информации (Агенцијата за банкарска регулатива и супервизија (BDDK), Фондот за осигурување на штедни влогови (TMSF), Комисија за хартии од вредност (SPK), Централната банка на Република Турција (TCMB), Одборот за истраги на финансиски криминал (MASAK), Управата за приходи (GİB), Управата за информатички и комуникациски технологии (BTK), Институцијата за социјално осигурување (SGK), Министерството за финансии и средства на Република Турција и други надлежни институции и организации, како и јавните обвинителства, судовите, арбитражните и медијациските органи).


	· Изготвување и доставување законски извештаи, спроведување на регулаторните и надзорните активности, постапување по поплаки и водење правни постапки, како и исполнување на законските обврски што произлегуваат од важечките законски и подзаконски прописи на кои подлежи Банката.


	· Добавувачи од кои користиме надворешни услуги и услуги за поддршка, компании со кои соработуваме и друштва за независна ревизија.
	· Спроведување на активностите поврзани со проектот, како и исполнување на обврските од договорите и налозите што се однесуваат на овие производи и услуги
· Овозможување на давателите на услуги да ѝ обезбедуваат поддршка и советодавни услуги на Банката.


	· Физички лица или правни лица од приватното право кои ќе ги наведете во вашето барање, доколку ѝ дадете такво овластување/инструкција на Банката.
	· Постапување согласно вашите налози и нивно извршување.



IV. Начин на собирање и чување на личните податоци

Вашите лични податоци, поради законски обврски и за целите наведени погоре, Банката ги собира во својство на одговорен за личните податоци, преку веб-страницата на Банката и други канали, во електронска форма, со целосно или делумно автоматизирани средства, или со неавтоматизирани средства, под услов да претставуваат дел од одреден систем за евиденција на податоци.
 
Вашите лични податоци ќе се чуваат во разумен рок, утврден согласно важечките законски прописи или до моментот кога ќе престане да постои целта за нивната обработка, но во секој случај во рамките на законски утврдените рокови за чување и/или роковите на застареност. Доколку престанат да постојат причините поради кои се обработуваат вашите лични податоци, Банката, во својство на одговорен за личните податоци, ќе ги избрише/уништи, односно ќе ги направи анонимни за статистички цели, на начин што повеќе нема да може да се поврзат со вас.

V. Права на субјектот на личните податоци утврдени со закон

Како субјекти на личните податоци, имате право да ги остварите следниве права во врска со обработката на вашите лични податоци, со поднесување барање до Банката. Доколку барањето во врска со остварувањето на вашите права го доставите на некој од начините наведени подолу, Халкбанк ќе постапи по него во најкраток можен рок, а најдоцна во рок од 30 дена од денот на неговото примaње, во зависност од природата на барањето. 

Во оваа смисла, како субјект на личните податоци, ги имате следниве права:

· Да добиете информација дали се обработуваат вашите лични податоци;
· Доколку вашите лични податоци се обработуваат, да побарате информации во врска со нивната обработка;
· Да дознаете за која цел се обработуваат вашите лични податоци и дали се користат во согласност со таа цел;
· Да дознаете на кои трети лица, во земјата или во странство, им се пренесуваат вашите лични податоци;
· Доколку вашите лични податоци се обработуваат нецелосно или неточно, да побарате нивна исправка, како и да побарате за извршената исправка да бидат известени третите лица на кои им биле пренесени вашите лични податоци;
· Доколку престанале да постојат причините за обработка на вашите лични податоци, иако тие биле обработени согласно Законот бр. 6698 и другите релевантни законски одредби, да побарате нивно бришење или уништување, како и да побарате за преземените активности да бидат известени третите лица на кои им биле пренесени вашите лични податоци;
· Да поднесете приговор доколку одлука што се однесува на вас и е неповолна за вас биде донесена врз основа на автоматизирана обработка и анализа на вашите лични податоци.
· Доколку претрпите штета поради незаконска обработка на вашите лични податоци, да побарате надомест на штетата.

Вашето барање треба да ги содржи следниве податоци;

· Вашето име и презиме, како и потпис доколку барањето го поднесувате во писмена форма,
· Вашиот матичен број на Република Турција, доколку сте турски државјанин, а доколку сте странски државјанин – вашата националност (држава на издавање на пасошот), бројот на пасошот или, доколку го поседувате, бројот на друг документ за идентификација;
· Адресата на вашето живеалиште или работно место за достава на известувања,
· Доколку ги поседувате, адресата на електронската пошта, телефонскиот број и број на факс за прием на известувања,
· Во барањето треба да го наведете неговиот предмет, а доколку поседувате информации и документи поврзани со него, потребно е да ги приложите кон барањето.

Барањата што сакате да ги поднесете во писмена форма, заедно со потребната документација, можете да ги доставите до Генералната дирекција или до која било филијала на Халкбанк, во својство на одговорен за личните податоци. Образецот за поднесување барање е достапен на веб-страницата www.halkbank.com.tr.

Барањата што сакате да ги поднесете преку системот за регистрирана електронска пошта (KEP) можете да ги испратите на следната адреса: halkbank.muhaberat@hs03.kep.tr.

Во зависност од природата на вашето барање, потребно е сите информации и документи да ни бидат доставени целосно и точно. Доколку бараните информации и документи не бидат доставени на соодветен начин, Халкбанк може да се соочи со тешкотии при целосното и соодветното разгледување и постапување по вашето барање. Во таков случај, Халкбанк го задржува правото да ги искористи сите законски средства што ѝ стојат на располагање. Поради тоа, потребно е вашето барање да го доставите со сите потребни информации и документи, целосно и во согласност со природата на барањето.

Со почит,

Туркије Халк Банкаси А.Ш.

